Il-Partit sekulari Tuneżin Nidaa Tounes rebaħ 85 siġġu fl-elezzjonijiet parlamentari li saru nhar il-Ħadd li għadda.  Dan joħroġ minn riżultati uffiċjali, li wrew kif il-partit Iżlamiku fil-Gvern Ennahda rebaħ 69 siġġu minn 217. Ir-riżultati uffiċjali jikkonfermaw ukoll it-tbassir li sar qabel l-elezzjoni, bl-uffiċjali Ennahda diġà ħeġġew lil dawk ta’ Nidaa Tounes biex jiffurmaw gvern inklussiv. It-tranżizzjoni għad-demokrazjoni fit-Tuneżija wara l-irvellijiet tal-2011 wasslet għal żktar stabilità fil-pajjiż. Ir-rivoluzzjoni kienet l-ewwel iżda l-inqas vjolenti fir-Rebbiegħa Għarbija li wasslet ghal tmiem il-gvernijiet awtokratiċi tul ir-reġjun kollu.  L-elezzjoni fit-Tuneżija kienet it-tieni waħda mir-rivoluzzjoni, b’5 miljun ruħ eliġibbli li jivvutaw u jaħtru Gvern ġdid.